
19 Μαΐου 2017 


ΤΕΥΧΟΣ ΠΡΩΤΟ 


Αρ 


. Φύλλου 72 


ΑΠΟΦΑΣΕΙΣ 

Αριθ. πρωτ. 57 

Διαρθρωτικά μέτρα για την πρόσβαση της ΔΕΗ 

Α.Ε. στο λιγνίτη. 

ΤΟ ΚΥΒΕΡΝΗΤΙΚΟ ΣΥΜΒΟΥΛΙΟ 

ΟΙΚΟΝΟΜΙΚΗΣ ΠΟΛΙΤΙΚΗΣ 

Έχοντας υπόψη: 

α. τις διατάξεις των άρθρων 15 και 90 του Κώδικα Νο¬ 
μοθεσίας για την Κυβέρνηση και τα Κυβερνητικά όργανα 
(π.δ. 63/2005, Α' 98), 

β. το π.δ. 73/2015 (ΦΕΚ Α' 116/23-11 -2015), διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών, 
γ. το π.δ. αριθ. 125/2016 (ΦΕΚ Α' 210/5-11-2016), δι¬ 
ορισμός Υπουργών, Αναπληρωτών Υπουργών και Υφυ¬ 
πουργών, 

δ. την αριθ. 37 ΠΥΣ/02.11.2015 (Α' 137/2015) όπως 
έχει τροποποιηθεί και ισχύει, 
ε. την παρ. 4.3. της ενότητας Γ' του άρθρου 3 του 
ν. 4336/2015 (Α'94), 

στ. τη σχετική από 8 Μαΐου 2017 εισήγηση του Υπουρ¬ 
γού Περιβάλλοντος και Ενέργειας, 
ζ. το γεγονός ότι από την παρούσα απόφαση δεν προ- 
καλείται δαπάνη στον κρατικό προϋπολογισμό, αποφα¬ 
σίζει: 

Σε συμμόρφωση με τις αποφάσεις (1(2008) 824 και 
(1(2009) 6244 της Ευρωπαϊκής Επιτροπής για τη μονο¬ 
πωλιακή πρόσβαση της ΔΕΗ Α.Ε. στο λιγνίτη, που κα¬ 
τέστησαν αμετάκλητες μετά τις (2016) 733 και (2016) 
748 αποφάσεις του Γενικού Δικαστηρίου της Ευρωπαϊ¬ 
κής Ένωσης, η Ελληνική Δημοκρατία θα προτείνει στη 
Γενική Διεύθυνση Ανταγωνισμού της Επιτροπής (06 
Έοιηρ.) δεσμευτικά διαρθρωτικά μέτρα αποκατάστασης 
(ΓθίτίθάωΙ εΐΓυεΐυΓθΙ ιτΐθ35υΓθ5),τα οποία θα σχεδιαστούν 
κατ' εφαρμογή των ακόλουθων αρχών: 


α. Τα μέτρα θα περιλαμβάνουν αποεπένδυση λιγνιτι- 
κής ισχύος της ΔΕΗ Α.Ε., σε υπάρχοντες ή νέους εναλλα¬ 
κτικούς προμηθευτές και άλλους επενδυτές. 

β. Η ΔΕΗ δεν θα έχει οποιαδήποτε συμμετοχή ή σύν¬ 
δεση με οποιοδήποτε στοιχείο της αποεπένδυσης, 
συμπεριλαμβανομένης της προνομιακής προμήθειας 
ηλεκτρισμού. Σε εναρμόνιση με την ανακοίνωση της 
Επιτροπής, σχετικά με τα διαρθρωτικά μέτρα που είναι 
αποδεκτά βάσει του Κανονισμού (ΕΚ) αριθ. 139/2004 του 
Συμβουλίου και του Κανονισμού (ΕΚ) αριθ. 802/2004 της 
Επιτροπής, ο(οι) αγοραστής/ές: 

• θα είναι ανεξάρτητοι από και δεν θα συνδέονται με 
τη ΔΕΗ Α.Ε. και τις συνδεδεμένες εταιρείες της, 

• θα έχουν τους οικονομικούς πόρους, την αποδεδειγ¬ 
μένη τεχνογνωσία και το κίνητρο για να διατηρήσουν και 
να αναπτύξουν την αποεπενδυόμενη ισχύ ως βιώσιμη 
και ενεργούσα ανταγωνιστική δύναμη σε σχέση με τη 
ΔΕΗ Α.Ε. και τους υπόλοιπους ανταγωνιστές, 

• δεν θα προκαλούν ούτε ενδέχεται να προκαλούν, με 
βάση τη διαθέσιμη πληροφόρηση, εκ πρώτης όψεως 
ζητήματα ανταγωνισμού και δεν θα προξενούν κίνδυνο 
καθυστέρησης για την υλοποίηση των διαρθρωτικών 
μέτρων. 

γ. Η αποεπένδυση θα αντιπροσωπεύει περίπου το 
40% της λιγνιτικής ισχύος της ΔΕΗ Α.Ε. Το ακριβές πο¬ 
σοστό θα καθοριστεί σε τεχνικές συζητήσεις με την Ευ¬ 
ρωπαϊκή Επιτροπή, σύμφωνα με τις προαναφερθείσες 
αποφάσεις (στην αποεπένδυση θα συμπεριλαμβάνονται 
και τα σχετιζόμενα λιγνιτικά αποθέματα, σύμφωνα με τη 
σκέψη 248.1 της απόφασης (1(2008) 824 της Επιτροπής). 
Η αποεπένδυση θα έχει ισοδύναμα οικονομικά χαρακτη¬ 
ριστικά με τη λιγνιτική ισχύ της ΔΕΗ Α.Ε., ιδιαίτερα σε 
όρους απόδοσης και διάρκειας ζωής, αντικατοπτρίζο¬ 
ντας την έναρξη και τη λήξη λειτουργίας της λιγνιτικής 
ισχύος. 

δ.Τα μέτρα θα σχεδιαστούν και θα εφαρμοστούν σύμ¬ 
φωνα με τους εφαρμοστέους και ουσιαστικούς κανόνες 












988 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'72/19.05.2017 


ανταγωνισμού. Θα οριστικοποιηθούν μέσω της επίσημης υποβολής της συμφωνηθείσας δεσμευτικής πρότασης 
από την Ελληνική Δημοκρατία στη Γενική Διεύθυνση Ανταγωνισμού της Ευρωπαϊκής Επιτροπής (ϋΟ Θοιηρ.) μέχρι 
τον Νοέμβριο 2017 και θα υλοποιηθούν μέχρι τον Ιούνιο 2018. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Μαΐου 2017 
Ο Πρόεδρος 

Αντιπρόεδρος της Κυβέρνησης 

ΙΩΑΝΝΗΣ ΔΡΑΓΑΣΑΚΗΣ 


Τα Μέλη 


Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Ναυτιλίας 

και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Επικράτειας 

ΑΛΕΞΑΝΔΡΟΣ ΦΛΑΜΠΟΥΡΑΡΗΣ 


Οι Υπουργοί 

Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 

Επικράτειας 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 


Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 

Τουρισμού 

ΕΛΕΝΑ ΚΟΥΝΤΟΥΡΑ 



ΕΘΝΙΚΟ 

ΤΥΠΟΓΡΑΦΕΙΟ 

